Publication: Magyar Közlöny
Issue: MK-2002-7 (Year: 2002, Number: 7)
Era: 1990-2004
Section: 26/2001. (VII. 27.) OM rendelet elõírásait kell alkalmazni.
Paragraph Index: 183

2. A munkaterület rövid, jellemzõ leírása A humán controlling ügyintézõ a hatályos jogszabályok ismeretében — irányítás mellett — segíti a szervezet menedzsmentjét a gazdálkodás — különösen az emberi erõforrás-gazdálkodás — minden egyes területén a döntések elõkészítésében, a végrehajtásban és az ellenõrzésben. E tevékenység keretében a humán controlling ügyintézõ: — részt vesz a vállalati stratégia, különösen a stratégia megvalósítását szolgáló humánstratégia kidolgozásában, a szervezetkorszerûsítés elõkészítésében, a személyügyi és a humán controlling rendszer kialakításában, az értékteremtõ és a támogató folyamatokhoz való illesztésében, — közremûködik a személyügyi és a humán controlling rendszer létrehozásában, mûködésének irányításában, — biztosítja a stratégia (üzleti terv) megvalósításához szükséges emberi erõforrásokat, közremûködik az alkalmazottak motiválásában és szaktudásuk fejlesztésében, — közremûködik olyan szervezeti kultúra, munkahelyi légkör és vezetési stílus kialakításában, amely elõmozdítja a munkatársak közötti együttmûködést és a szervezet céljai iránti elkötelezettséget, — segíti a termékegységre esõ költségek minimalizálását a munkatársak szaktudásának és képességeinek ésszerû hasznosításával a vagyon gyarapítása és a kínálkozó lehetõségek kiaknázása végett, — közremûködik a humán controlling rendszer mûködtetésében, a humán controlling folyamat információira alapozva költség-haszon elemzéssel támogatja a személyügyi döntéseket, méri és értékeli az emberi tényezõ szervezeti-gazdasági értékét, a dolgozók teljesítményét és elõléptethetõségét, visszacsatolással segíti elõ a humánfolyamat és az értékteremtõ folyamat szabályozását, — szavatolja az alkalmazottakkal szemben vállalt (munka)jogi és szociális kötelezettségeket, elõsegíti a dolgozók teljesítõképességének, megelégedettségének és a cég jó hírnevének megõrzését. A humán controlling ügyintézõ ezáltal közvetlenül járul hozzá az adott szervezet, vállalat vagy intézmény emberi erõforrás-gazdálkodásának optimalizálásához, ezen keresztül a stratégiai tervek megvalósításához.

Source: https://magyarkozlony.hu/hivatalos-lapok/cb2ebc0b6dbb8e48ff71d94779c5543e9c9fb16b/dokumentumok/8a53cfbd2bddeb3d95c0bcb58b6d035f734a71b3/letoltes